Gardsfolket

Gardsfolket. Hardt arbeid. Tungt arbeid. Slik var det for Gardsfolket. Aldri fri. Aldri pause.

Gardsfolket holdt til på Megafarm. Det ble den kalt fordi farmen var større enn stor, men mindre en giga, så det var liksom det som beskrev det best. Mega. Sjefen for Gardsfolket kalte de bare for Megamann, noe som var rart ettersom det var langt fra hans egentlige navn. Egentlig het han Hans Majestet Konglens Garde. Hans var folkevalgt. Å være folkevalgt av Gardsfolket innebar ikke en krevende prosess, for de var bare fem stykker, og det var håndsopprekning som gjaldt. De gjorde ikke noen stor greie ut av det. Det var ikke vits i å bruke lang tid på slikt, når en egentlig burde jobbe. Hardt. Og tungt.

Det hersker tvil om hvordan man skal uttale "Gardsfolket". Som regel uttalte man det med tjukk L. Når folk spurte om hvilken del av ordet som skulle ha tjukk L, svarte de bare "så mange steder som muLig."